PRETORIA
Ekigobya Pulezidenti Zuma nga tannamalako kisanja kye, y’enziro gy’asaabye ofiisi ey’obwapulezidenti olw’enguzi emuwoomera okufa, obuteewa kitiibwa n’okudibaga ebyenfuna bya South Afrika mu myaka mwenda gy’agifugidde okuva September 20, 2008 lwe yaddira Pulezidenti Thabo Mvuyelwa Mbeki mu bigere.
Okufaananako ng’ekibiina kya ANC lwe kyagobaganya Thabo Mbeki mu 2008 ng’ekisanja tekinnaggwaako ne Zuma bwe baamutwalaganya ng’ekisanja tekinnaggwaako mu April wa 2019.
Akakiiko akafuzi ak’ekibiina kya ANC nga kakulirwa Ramaphosa, mu kiti nga Ssenkaggale wa ANC kaatudde eggulo ku Mmande okusalawo eggoye ku nsonga ya Zuma okuva ku bwapulezidenti kyeyagalire oba si ekyo bagende mu Palamenti bamuggyemu obwesige.
We bwazibidde ng’ekakiiko kakyali mu kafubo nga kigambibwa nti Zuma yabadde akyagaanye ku bye baamugambye okulekulira kyokka ng’aba ANC bonna abatuula ku kakiiko okuli ne Ramaphosa bafunvubidde nti Zuma agende.
Zuma alina emisango 783 egy’obuli bwenguzi, obufere n’okukozesa obubi ofiisi egimulinze.
sot_Latn lug_Latn lug_Latn lug_Latn lug_Latn lug_Latn